8 ดาวติ๊กต๊อกแห่งวงการสกินแคร์ที่คุณไม่ควรพลาด

แอพลิเคชั่นติ๊กต๊อก (TikTok) นั้นเริ่มเป็นที่นิยมมากยิ่งขึ้นในทั่วโลก ด้วยการเริ่มต้นจากการที่ผู้คนใช้แอพฯนี้ในการเต้น หรือร้องเพลงเพื่อความบันเทิงเท่านั้น แต่ปัจจุบันก็มีคนนิยมหันมาใช้แอพฯนี้ในการรีวิวเครื่องสำอาง และสกินแคร์มากขึ้น เพราะด้วยไอเดียของแอพฯนี้ เป็นเพียงคลิปสั้นๆ ที่ได้ใจความ ต่างจากวิดีโอบน YouTube ที่แต่ละคลิปนั้นมีความยาว ดังนั้นอาจจะไม่เหมาะกับคนที่ชอบฟังรายละเอียดเยอะๆ และในบทความวันนี้ก็จะมานำเสนอ 8 ดาวติ๊กต๊อก ที่โดดเด่นในเรื่องของการแบ่งปันเคล็ดลับการเลือกสกินแคร์ และความสวยงามมาฝากค่ะ

@SKINCAREBYHYRAM

หนุ่มชาวอเมริกันคนนี้ มีชื่อว่า Hyram ซึ่งเขาเป็นผู้ที่มีคนติดตามมากมาย โดยเขาโด่งดังมาจากการทำคลิปรีแอคชั่น การบำรุงผิวหน้าของเซเลปคนดังบนช่อง YouTube ของเขา รวมทั้งการให้ข้อมูลเกี่ยวกับผลิตภัณฑ์บำรุงผิวหน้าต่างๆ ในมุมของผู้บริโภคอย่างตรงไปตรงมา ทำให้ใน YouTube ช่องของเขา มีผู้ติดตามมากกว่า 4 ล้านคน และเมื่อเขามีบัญชี TikTok ก็ย่อมเป็นที่สนใจของเหล่าแฟนๆ เพราะเขาย่อความรู้ และเกร็ดเล็กเกร็ดน้อยเกี่ยวกับสกินแคร์ต่างๆ ไว้ในวิดีโอสั้นๆได้เป็นที่น่าสนใจ

@BAUERBEAUTY

เธอผู้นี้เป็นผู้ที่ชื่นชอบในผลิตภัณฑ์การบำรุงผิวหน้า และได้ค้นคว้าหาความรู้เกี่ยวกับการบำรุงผิว โดยบัญชี Tiktok ของเธอนั้นจะเป็นการไล่ล่าหาสกินแคร์ที่มีส่วนผสมที่เป็นมิตรต่อผู้บริโภค ตามห้างสรรพสินค้าทั่วไป โดยข้อมูลของเธอจะช่วยให้เราได้ตัดสินใจซื้อผลิตภัณฑ์ที่ดีและมีคุณภาพได้เป็นอย่างดีเลยทีเดียว

@dermdoctor

เขาผู้นี้เป็นแพทย์ผิวหนังโดยเฉพาะที่ชื่อว่า Dr. Shah โดยที่เขามักจะแบ่งปันความรู้เกี่ยวกับหัวข้อเรื่องสกินแคร์ และการบำรุงผิวต่างๆ ในสภาพผิวที่แตกต่างกันออกไป โดยเขามักจะให้เหตุผลถึงทำไมผิวของคุณถึงเป็นอย่างนั้น และมุมมองของแพทย์ ที่มีต่อปัญหาผิว อย่างเช่น ปัญหาทางด้านฮอร์โมน ทำให้คุณมีสุขภาพผิวที่ไม่สม่ำเสมอ